شەفەق نیوز/ سەرچەوەیگ ئەمنی لە پارێزگای زیقار باشوور عراق، ئمڕوو سێشەممە، خەوەردا لە ئۆپراسیۆنیگ دەسگیرکردن تاوانباریگ ک رەسیەسە وە جەنگ و قوربانیبوین ئەندامیگ ئەمنی و هاوڵاتیگ.
سەرچەوەگە وە ئاژانس شەفەق نیوز وت: شەوەکی ئمڕوو، هێزەیل ئەمنی ئۆپراسیۆن دەسگیرکردن تاوانباریگ جیوەجیکردن لە شار سەدر ناوڕاس ناسریە ناوەن پارێزگای زیقار، وتیش ئەرک دەسگیرکردنەگە رەسیە ئەرا تەقەکردن لە مابەین دەزگای ئەمنی و تاوانبارەگە.
دیاریکرد، داواکریاگ تەقە لە هێزەیل ئەمنی کردیە ک بویەسە هووکار مردن ئەندامیگ ئەمنی و زەخمداری سەخت هاوڵاتییگ.
وتیش؛ تاوانبارە داواکریاگە وە بومب دەسی "نارنجە" وەکارهاوردیە ئەرا رویوەروی بوین ئەندامەیل ئەمنی، دووپاتکرد ئاخڵەی ئەمنی شوین رویداوەگە دریا هەمیش ماڵ تاوانبارەگە تا دەسگیر بکریەێد.
